Държавен вестник, бр. 41, 2004 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  41
ПОСТАНОВЛЕНИЕ № 89
ОТ 3 МАЙ 2004 Г.
за осигуряване на средства от централния
бюджет за поемане на разходи, свързани със
защитата, престоя и медицинското обслужва-
не на шестимата подсъдими български и един
палестински гражданин по дело № 607/2003 на
съда в Бенгази, Либия
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да предоста-
ви от централния бюджет за 2004 г. допълнител-
ни средства по бюджета на Министерството на
външните работи в размер 190 000 лв. за коман-
дировъчни от България и в Либия, свързани с
процеса, за храна, медицинско обслужване и ме-
дикаменти, преводачески услуги, такси, пощенс-
ки и телекомуникационни разходи, материали и
консумативи, както и за дребни ежедневни нуж-
ди, свързани с престоя на шестимата български и
един палестински гражданин, подсъдими по дело
№ 607/2003 на съда в Бенгази, Либия.
Чл. 2. Средствата по чл. 1 да се осигурят чрез
преструктуриране на разходите по централния
бюджет за 2004 г.
Чл. 3. Министърът на финансите да извър-
ши налагащите се промени по бюджета на
Министерството на външните работи за 2004 г.
Заключителни разпоредби
§ 1. Постановлението се приема на основа-
ние чл. 28, ал. 1 във връзка с чл. 34, ал. 1 от
Закона за устройството на държавния бюджет.
§ 2. Изпълнението на постановлението се
възлага на министъра на външните работи и на
министъра на финансите.
Министър-председател:
Симеон Сакскобургготски
Главен секретар на Министерския съвет:
Севдалин Мавров
24095
ПОСТАНОВЛЕНИЕ № 90
ОТ 3 МАЙ 2004 Г.
за отменяне на Наредбата за гражданското
състояние, приета с Постановление № 117 на
Министерския съвет от 1975 г. (обн., ДВ, бр. 75
от 1975 г.; изм. и доп., бр. 28 от 1977 г., бр. 52 от
1979 г., бр. 43 от 1980 г., бр. 38 от 1986 г., бр. 33
от 1988 г. и бр. 48 от 1989 г.)
МИНИСТЕРСКИЯТ СЪВЕТ
П О С Т А Н О В И :
Член единствен. Отменя се Наредбата за
гражданското състояние, приета с Постановле-
ние № 117 на Министерския съвет от 1975 г.
Заключителна разпоредба
Параграф единствен. Постановлението вли-
за в сила от деня на обнародването му в “Дър-
жавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
24096
ПОСТАНОВЛЕНИЕ № 91
ОТ 4 МАЙ 2004 Г.
за преобразуване на Архитектурно-парков ком-
плекс “Двореца”—Балчик, към министъра на
културата в държавен културен институт
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Преобразува Архитектурно-парков
комплекс “Двореца” към министъра на култу-
рата в държавен културен институт “Културен
център “Двореца”—юридическо лице със седа-
лище Балчик, област Добрич.
(2) “Културен център “Двореца” е второсте-
пенен разпоредител с бюджетни кредити към
министъра на културата.
Чл. 2. “Културен център “Двореца” е с пред-
мет на дейност: опазване и разпространение на
културни ценности; осъществяване на културни
дейности и прояви; осъществяване на трансгра-
нично и регионално сътрудничество по опазва-
не и развитие на етнокултурното разнообразие и
религии; чрез културен туризъм популяризира-
не на културно-историческото наследство.
Чл. 3. Трудовите правоотношения със слу-
жителите в преобразуваното юридическо лице
по чл. 1 се уреждат при условията и по реда на
чл. 123 от Кодекса на труда.
Чл. 4. Устройството и дейността на “Култу-
рен център “Двореца” се уреждат с правилник,
издаден от министъра на културата.
Преходни и заключителни разпоредби
§ 1. Отменя се Постановление № 234 на
Министерския съвет от 2000 г. за създаване на
Архитектурно-парков комплекс “Двореца” към
министъра на културата (ДВ, бр. 94 от 2000 г.).
§ 2. Точка 4.9 от приложение № 2 към чл. 5,
ал. 2 от Постановление № 204 на Министерския
съвет от 1999 г. за определяне на второстепенни
разпоредители с бюджетни кредити към минис-
търа на културата и за преобразуване и закрива-
не на държавни културни институти (обн., ДВ,
бр. 105 от 1999 г.; изм. и доп., бр. 112 от 1999 г.,
бр. 24, 49, 64 и 94 от 2000 г., бр. 24, 28 и 88 от
2001 г., бр. 9, 26 и 65 от 2002 г., бр. 1, 46, 54 и 63 от
2003 г. и бр. 17 и 19 от 2004 г.) се изменя така:
“4.9. “Културен център “Двореца”.”
§ 3. Министърът на културата в срок един
месец от влизането в сила на постановлението
издава устройствен правилник на “Културен
център “Двореца”.
§ 4. Постановлението се приема на основа-
ние чл. 5, ал. 1 от Закона за закрила и развитие
на културата във връзка с чл. 60, ал. 1 от Закона
за администрацията.
§ 5. Изпълнението на постановлението се
възлага на министъра на културата.
§ 6. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
24239